Eteriske oljer

Eteriske oljer er flyktige (dunster lett) oljer fra planteriket. Vi finner eteriske oljer i de fleste planter, dog i svært varierende mengder. Ordet eterisk betegner visse flyktige, velluktende væsker som hører til eter, og har eterens egenskaper.«eterisk», NAOB Eteriske oljer er også kjent som flyktige oljer, eller ganske enkelt som oljen til planten de ble utvunnet fra, for eksempel nellikolje som kommer fra kryddernelliktreet.«kryddernelliktre», NAOB En eterisk olje er essensiell i den forstand at den inneholder essensen av plantens duft – den karakteristiske duften til planten som den er avledet fra. «essential oil», Oxford English Dictionary. Arkivert fra originalen 9. augsut 2014 Mange eteriske oljer markedsføres i butikkene under navn av «aromaoljer» eller «duftoljer». 

De består som oftest av innviklede blandinger av mange kjemiske stoffer som alkoholer og aldehyder.  De eteriske oljene lar seg nesten ikke løse i vann, men godt i alkohol, fett og andre oljer. De dufter kraftig, og brukes derfor ofte i parfymer og som tilsetning i badevann. Eteriske oljer brukes ofte til aromaterapi, en form for alternativ medisin der velgjørende effekter tilskrives aromatiske forbindelser. Aromaterapi kan være nyttig for å indusere avslapning, noe som er et gode i seg selv, men det er ikke tilstrekkelig bevis på at det effektivt kan behandle enhver tilstand. Lee, M.S.; Choi, J.C. (2012): «Aromatherapy for health care: an overview of systematic reviews»], Maturitas. 3 (71): 257–260. doi:10.1016/j.maturitas.2011.12.018. PMID 22285469.

Enkelte oljer kan utløse kraftige allergireaksjoner (timianolje og tetreolje er kjent), og må brukes med forsiktighet. Noen blir brukt som smakstilsetning til bakervarer (mandelolje) samtidig som de kan brukes i hudpleie.

Eksempler på eteriske oljer er rosenolje, jasminolje, sitronolje og eukalyptusolje.

Den første eteriske oljen som ble framstilt ved hjelp av destillasjon, var antagelig rosenolje som ble lagd i Persia på 800-tallet.

 Referanser 

 Eksterne lenker 


Kategori:Forbrukervarer
Kategori:Aromaterapi
Kategori:Vegetabilske oljer